Gebedsaksie: November 2017
ONDERWERP: ADVENT & KOMENDE KERSTYD
Die woord Advent is afgelei van die Latynse woord “adventus” wat koms beteken en verwys na Christus se koms en Sy wederkoms. Gedurende hierdie tyd vier ons God se ingryping in die geskiedenis deur die geboorte van Christus. Ons vertrou dat God dit wat begin is met Christus se eerste koms sal voltooi met Christus se wederkoms. Ons sien uit daarna dat God die bose sal verslaan en die gebrokenheid van hierdie wêreld sal heelmaak. Advent fokus op die feit dat ons tussen die tye van Christus se eerste koms en Sy wederkoms leef en dit behoort ons leefwyse te bepaal. Dit is ’n tyd van afwagting en verwagting maar ook ’n tyd om aktief God se liefde in die wêreld uit te leef. Advent begin op die 4de Sondag voor Kersfees en duur tot Oukersaand. Advent is deel van die Kerssiklus en ook die begin van die Kerkjaar. Die Kerssiklus begin met hoop en afwagting tydens Advent en loop uit op vreugde met Kersfees en sluit af met Epifanie. Daar is verskeie simbole wat met Advent verbind word, maar die gewildstes is seker die Adventkrans en Adventkalender. Die krans word gevleg of gevorm uit groen blare en takke. In die sirkel word vier kerse geplaas met 'n vyfde een in die middel. Die middelste kers is wit drie is blou of pers (purper) en een is ligroos. Die vier kerse aan die buite rand word een vir een aangesteek op elke Adventsondag totdat almal brand op die 4de Sondag. Die ligroos kers word op die 3rde Sondag aangesteek. Die middelste kers word die Christuskers genoem en word op Kersdag aangesteek. Die tradisionele kleure wat in Advent gebruik word is pers of koningsblou, ligroos, wit & groen. Die sirkelvorm van die krans dui op die ewigheid van God en Sy ewigdurende liefde. Die groen in die krans simboliseer nuwe lewe en groei. Die lig van die kerse simboliseer die lig van God wat na die wêreld gekom het. Die 4 buitenste kerse simboliseer die 4 weke van afwagting voor Kersfees maar ook die 4 eeue van afwagting tussen Maleagi en Christus se koms.
1ste week se tema is verwagting/hoop (blou/pers). ‘n Tyd van hoop waar ons herinner word dat die pyn, seer en swaarkry wat ons nou beleef aan die verbygaan is. Christus het gekom en sal weer kom.
2de week se tema is vrede (blou/pers). Die engele het Jesus se koms aangekondig met die lied “Vrede op Aarde”. Ons beleef Jesus se vrede en deel dit met elkeen wat op ons pad verskyn.
3de week se tema is vreugde (ligroos). Ons dink in die eerste plek aan die vreugde wat ons kan beleef omdat Jesus gebore is en tweedens dink ons ook na oor watter dinge vir God vreugde gee. Vreugde is nie omstandigheidsgebonde nie en laat ‘n lig in die donkerste nag skyn.
4de week se tema is liefde (blou/pers). God se koninkryk van liefde het gekom maar is nog nie ‘n voltooide realiteit nie. Ons moet ander vertel wat Kersfees vir ons beteken. In die tweede plek moet ons vir die wat swaarkry, gee. Die liefde van Jesus dring ons om vir ander te gee in ‘n hedendaagse Kerstyd waarin mense net wil ontvang.
Kersdag vorm die hoogtepunt en afsluiting van Advent (die voorbereiding en wagtyd is verby).
Jesus, die Lig vir die wêreld is nou vir altyd by ons en die wete dring ons om self ook ons lig in die wêreld te laat skyn. GEBEDSREIS:
Gebedsaksie: Oktober 2017
LEEF JOU GELOOF IN DIE PRAKTYK UIT!
Lees Jesaja 25:9
Dikwels hoor jy van mense wat wanhoop omdat hulle beweer dat hulle gebede nie beantwoord word nie. Hulle beleef probleme, maar hulle kan daarvoor geen oplossing vind nie. Hulle ervaar moeilike tye en kan dit nie oorwin nie. Hulle hoop en droom, maar niks realiseer nie. Hulle begin dan vra: Waarom? En sommer spoedig verkeer hulle in gevaar om tou op te gooi omdat hulle geloof kwyn.
‘n Baie belangrike aspek van geloof is vertroue. Wanneer jy hulp soek by iemand op wie jy kan vertrou, is daar geen sin in om dit te doen as jy nie gewillig is om die raad te volg wat hy of sy jou gee nie. Jy kan daardie persoon nie blameer as jy daardie voorstelle verontagsaam om dan self jou probleem op te los nie. Nog meer as wat jy jou vertroue in ander mense stel, behoort jy jou volle vertroue in God te plaas. Indien jy in gebed Sy leiding soek, moet jy geduldig op Hom wag. Bly wakker en sensitief vir die influisteringe van die Heilige Gees in jou hart en glo dat Hy handelend in jou lewe sal optree.
Jy sal die stem van die Heilige Gees op Sy eie besondere manier hoor en dan moet jy in geloof vorentoe beweeg. Vertrou God om jou te lei en vir jou te sorg. Maak jou geloof prakties. Jesus het gesê: Julle moet nie ontsteld wees nie. Glo in God; glo ook in My (Joh.14:1).
Doen dit, en jy sal vind hoe die lewende Christus kragtig in jou lewe aan die werk is!
(Bron: “As God saamgaan” ‘n Bybelse dagboek deur Solly Ozrovech).
Nuwe Kerkseisoen: Koninkrykstyd
NUWE SEISOEN IN DIE KERKJAAR: Koninkrykstyd
Die tydperk ná Pinkster (tot en met Advent) staan algemeen in die kerkjaar as gewone tyd bekend, maar in die Leesrooster verwys ons daarna as Koninkrykstyd.
Daar is geen besondere feeste (soos Advent, Kersfees, Lydenstyd, Paasfees en Pinkster) gedurende hierdie tyd op die kerklike kalender nie. MAAR, soos die naam van hierdie seisoen aandui, gaan dit daaroor dat die heerskappy van die drie-enige God (Skepper, Verlosser en Trooster) gevestig word in elke faset van ons lewe.
Ons word herinner aan die roeping om die gawes wat ons tydens die feeste ontvang het, in ons lewe van elk dag uit te leef...
MEER OOR KONINKRYKSTYD, SIMBOLE EN KLEURE: KLIK HIER
Gebedsaksie: September 2017
LENTE IN MENSEHARTE
Spr 4:18 “Die pad van die regverdige is soos helder oggendlig wat groei en sterker word totdat die volle dag aanbreek.”
Die oggendlig vou die nag toe en al die koud en vrees van die donker nag verdwyn as die son sy eerste strale oor die berge gooi, dit bring ‘n nuwe dag , nuwe uitdagings en so bring die lente ook weer warmte en nuwe groei in ons harte.
God laat ook Sy Oggendlig in ons harte skyn en in die bewustelikheid van Sy teenwoordige Lig ons die liefde, vreugde, vrede, hoop en geloof gee dat saam met Hom is die nag nooit donker en koud nie, duisternis word lig in die teenwoordigheid van die Here en Sy Oggendlig bring altyd nuwe krag en lewe. Net soos die Lente rustig wag dat die winterkoue verby gaan kan ons ook rustig wees as koue ons omvou en soos die natuur vertrou op nuwe warmte en nuwe lewe kan ons ook gelowig weet God se warm Lig ons op die pad sal lei om te groei en sterker te word. In God se teenwoordige Oggendlig is geen donkerte werklik donker nie en in God se Lig ontplof self dorre woestyn tye in lushof van kleurvolle vreugde in Sy Liefdes teenwoordigheid. Rom 5:5 “God het Sy Liefde in ons harte uitgestort”
Die bannelinge in Jes 43 het gevoel asof hulle alleen was maar al die tyd was God se Liefdeslig teenwoordig, was Hy daar en troos Hy hulle ”moenie bang wees nie. Ek is by jou”.
Ons kan seker wees dat al ons hoop en verwagtinge in Sy Liefdeslig omvou is en veel meer dat Hy ook hierdie liefde in ons harte uitgestort het deur die Heilige Gees wat Hy aan ons gee. Ps 118:27 “Die Here is God, Hy laat Sy Lig oor ons skyn. Begin die optog, wuif die takke.”
Deur Sy Liefdeslig wil God ook Vreugdelig, warmte en sonskyn in ons harte bring. Hy wil hê ons moet lag en saam met die lente die lewe geniet, die klein dingetjies wat saam met die lente kom, die glimlag van ‘n vreemdeling, die handdruk van ‘n vriend werklike vreugde vind in klein liefdetjies wat na ons kant toe kom en vreugde in nuwe blare aan verdorde takke en oop roosknop na die winter. Met God se Liefdeslig om ons en Jesus se omvou-genade (Heb 8:12) in ons harte kan ons bewustelik die vreugdelig rondom ons geniet loof en prys en so die lewe van ander met vreugde vul. Luk 1:27 God rig ons voetstappe op die pad van vrede.
Lentevreugde bring ook vredelig in ons harte en wanneer ons God se Lig, Liefde uitdra en so vreugde versprei na ander rondom ons is dit die vrede van rus vind in God want daar kan geen ware vrede in die gemoed wees tensy ons harte nie eers vrede gevind het in God se Lig en Jesus se liefde nie. Rom 5:1 “daar is nou vrede tussen ons en God deur ons Here Jesus” en dan word die belofte van Joh 14:27 vir ons harte ‘n lofprysing van: “Dankie Jesus vir U belofte van Vredelig wat U aan ons skenk laat ons dit vas gryp in geloof.” GEBEDE:
Gebedsaksie: Augustus 2017
GEBEDSAKSIE: Augustus 2017 Barmhartigheidsdienste
Jesus het na die wêreld gekom, nie om gedien te word nie, maar om te dien. Alhoewel Hy die dissipels se Here en Leermeester was, was Hy gewillig om hulle voete te was (vgl. Joh. 13: 1-17). Hy het die nederigste werk, dié werk wat in sy tyd net deur slawe gedoen is, self gedoen juis omdat Hy aan sy dissipels wou illustreer wat ware diensbaarheid behels. Hierdeur wou y vir hulle sêHy vir hulle sê dat hulle sy voorbeeld van diens op aarde moes voortsit wanneer Hy weg is. Hy vra ook diensbaarheid en barmhartigheid van elkeen van sy volgelinge.
“Ek het vir julle ‘n voorbeeld gestel,” sê Hy in vers 15, “en soos Ek vir julle gedoen het, moet julle ook doen.”
Om diensbaar te wees beteken om vir ander mense om jou beskikbaar te wees, om hulle te leer ken, om hul behoeftes raak te sien en iets daadwerkliks daaraan te doen. ‘n Mens kan dit net regkry as jou hart vir ander mense oopgaan, in só ’n mate dat jy jóú hande uit jou moue sal steek vir hulle. Die mense om jou het jóú nodig, as Christen mag jy nooit by hulle verbyloop sonder om hul nood raak te sien en dit te probeer verlig nie. Dit is juis waarvoor God jou gemaak het, sê die Bybel: sodat jy jou lewe kan wy aan die goeie dade waarvoor Hy jou bestem het (vgl. Ef.2:10).
#Depressie: Dis OK om nie OK te wees nie
Gebedsaksie: Julie 2017
GEBEDSAKSIE: JUNIE 2017
GEBEDSAKSIE: APRIL 2017
GEBED WORD VOLKSLIED
Bladsy 2 van 6
Goeie Vrydag Diens
13 - 24/05/2018
26/10 - 10/11/2018
25/11/2018 @ 19h00
25/12/2018 @ 09h00
Lydenstyd begin met Aswoensdag	14 Februarie 2018
Waar kan jy vanjaar vriende maak, 'n tuiste vind & geestelik groei?	15 Januarie 2018
'n Nuwejaar met minder voornemens en meer aksie	10 Januarie 2018
Alleen en dis Feestyd	12 Desember 2017
Die Herselmans: 'n Kersverhaal	12 Desember 2017
Die Besem "Manager"	13 Desember 2017
Selfbeheersing: Elsa du Plessis	12 Desember 2017
Selfbeheersing: Annalise Wiid	12 Desember 2017
Dancing with God	12 Desember 2017
Hoogmoed	04 Desember 2016
Afgelope Week 12
Afgelope Maand 1037
Sedert Feb 2014 157599